
PREDLOGI SPREMEMB
Odbor za državljanske svoboščine, pravosodje in notranje zadeve predlaga Odboru za zunanje zadeve in Odboru za mednarodno trgovino kot pristojnima odboroma naslednje:
<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog resolucije</DocAmend>
<Article>Odstavek 36</Article>
	

	Predlog resolucije
	Predlog spremembe

	36.	[odbori za mnenje];
	36.	pozdravlja odločitev vlade Združenega kraljestva, da na novo zastavi odnose z EU, in izraža zadovoljstvo, ker v okviru tega novega pristopa varnost državljanov ostaja ključnega pomena; ponovno poudarja pomen nadaljnjega celovitega izvajanja veljavnih sporazumov med Združenim kraljestvom in EU, vključno z Velikonočnim sporazumom in Windsorskim okvirom; pozdravlja, da sta skupna izjava in skupni dogovor o prenovljeni agendi za sodelovanje med EU in Združenim kraljestvom, ki sta ju Združeno kraljestvo in Komisija sprejela na prvem vrhu med EU in Združenim kraljestvom 19. maja 2025, spodbudila okrepljeno sodelovanje na področju kazenskega pregona in pravosodnega sodelovanja v kazenskih zadevah, okrepljeno sodelovanje v zvezi s tveganji in grožnjami, povezanimi z drogami, ter poglobljeno sodelovanje pri izzivih, ki jih prinašajo nedovoljene migracije;


</Amend>
<Amend>Predlog spremembe		<NumAm>2</NumAm>
<DocAmend>Predlog resolucije</DocAmend>
<Article>Odstavek 36 a (novo)</Article>
	

	Predlog resolucije
	Predlog spremembe

	
	36a.	pozdravlja vzajemno zavezanost spoštovanju mednarodnega prava in Evropske konvencije o človekovih pravicah (v nadaljnjem besedilu: EKČP), ki sta jo izrazila predsednik vlade Združenega kraljestva in predsednica Komisije v skupni izjavi z dne 2. oktobra 2024 o krepitvi strateškega sodelovanja in v skupni izjavi z vrha med EU in Združenim kraljestvom z dne 19. maja 2025; opozarja, da so splošni pogoji za uporabo tretjega dela, kot je določeno v členu 524(1) sporazuma o trgovini in sodelovanju, odraz dolgoletnega spoštovanja demokracije, pravne države ter varstva temeljnih pravic in svoboščin posameznikov, tudi kot je določeno v Splošni deklaraciji človekovih pravic in EKČP, ter tudi pomen, ki se pripisuje uveljavljanju pravic in svoboščin iz EKČP na nacionalni ravni; ponovno poudarja, da je treba te pogoje v celoti zagotoviti, da bosta omogočena uporaba in izvajanje sporazuma o trgovini in sodelovanju;


</Amend>

<Amend>Predlog spremembe			<NumAm>3</NumAm>
<DocAmend>Predlog resolucije</DocAmend>
<Article>Odstavek 36 b (novo)</Article>
	

	Predlog resolucije
	Predlog spremembe

	
	36b.	pozdravlja zaveze iz skupne izjave in skupnega dogovora, da se tesneje sodeluje v boju proti trgovini z ljudmi in tihotapljenju z njimi, trgovini s prepovedanimi drogami, hudemu in mednarodnemu organiziranemu kriminalu ter terorizmu in nasilnemu ekstremizmu, tudi s spletno razsežnostjo, in sicer s hitrejšim, učinkovitejšim in poglobljenim izvajanjem tretjega dela sporazuma o trgovini in sodelovanju ter s celovitim izkoriščanjem in razvojem njegovega potenciala;


</Amend>

<Amend>Predlog spremembe		<NumAm>4</NumAm>
<DocAmend>Predlog resolucije</DocAmend>
<Article>Odstavek 36 c (novo)</Article>
	

	Predlog resolucije
	Predlog spremembe

	
	36c.	pozdravlja ugotovitev iz poročila Komisije o izvajanju za leto 2024, da je bilo v preteklem letu izvajanje sporazuma o trgovini in sodelovanju na področju kazenskega pregona in pravosodnega sodelovanja nemoteno;


</Amend>
<Amend>Predlog spremembe		<NumAm>5</NumAm>
<DocAmend>Predlog resolucije</DocAmend>
<Article>Odstavek 36 d (novo)</Article>
	

	Predlog resolucije
	Predlog spremembe

	
	36d.	zlasti pozdravlja, da so vse države članice in Združeno kraljestvo do konca leta 2024 v skladu s členom 530 sporazuma o trgovini in sodelovanju medsebojno odobrile dostop do svojih nacionalnih zbirk podatkov o DNK za avtomatizirano iskanje; pozdravlja, da je Združeno kraljestvo do konca leta 2024 vzpostavilo 22 povezav prstnih odtisov in je bilo pripravljeno dokončati preostalih pet; priznava, da si pogodbenici v skupnem dogovoru prizadevata povečati medsebojno in vzajemno izmenjavo podatkov o prstnih odtisih, DNK in kazenskih evidencah državljanov tretjih držav ter preučiti možnost razširitve izmenjave podatkov na podobe obraza za preprečevanje, odkrivanje in preiskovanje kaznivih dejanj, pri čemer poudarja, da so obstoječe in razširjene izmenjave odvisne od ohranjanja visokega standarda varstva podatkov in zagotavljanja, da bo razvijajoči se pravni okvir Združenega kraljestva še naprej skladen z zahtevami EU glede varstva podatkov;


</Amend>
<Amend>Predlog spremembe		<NumAm>6</NumAm>
<DocAmend>Predlog resolucije</DocAmend>
<Article>Odstavek 36 e (novo)</Article>
	

	Predlog resolucije
	Predlog spremembe

	
	36e.	opozarja na vzajemno korist, ki jo ima tesno sodelovanje na področju kazenskega pregona in pravosodja pri reševanju skupnih izzivov na področjih, kot so operacije boja proti terorizmu, pranje denarja, tihotapljenje ljudi in trgovina z njimi, ter na potrebo po takem sodelovanju; pozdravlja tesno sodelovanje med Združenim kraljestvom in ključnimi agencijami EU, kot so Europol, Eurojust in Frontex;


</Amend>
<Amend>Predlog spremembe		<NumAm>7</NumAm>
<DocAmend>Predlog resolucije</DocAmend>
<Article>Odstavek 36 f (novo)</Article>
	

	Predlog resolucije
	Predlog spremembe

	
	36f.	pozdravlja, da je vlada Združenega kraljestva povečala prisotnost svoje nacionalne kriminalistične agencije v Europolu in da si v širšem smislu prizadeva za tesnejše odnose z Europolom, vključno z zmožnostjo izmenjave podatkov v realnem času;


</Amend>
<Amend>Predlog spremembe		<NumAm>8</NumAm>
<DocAmend>Predlog resolucije</DocAmend>
<Article>Odstavek 36 g (novo)</Article>
	

	Predlog resolucije
	Predlog spremembe

	
	36g.	je seznanjen z letnima poročiloma Eurojusta za leti 2023 in 2024 ter izraža zadovoljstvo glede sodelovanja in udeležbe Združenega kraljestva pri delu agencije, saj je to država, ki ni članica EU, a je bila najpogosteje zaprošena za sodelovanje v novih zadevah, ki so jih nacionalni uradi v agenciji začeli ti dve leti;


</Amend>
<Amend>Predlog spremembe		<NumAm>9</NumAm>
<DocAmend>Predlog resolucije</DocAmend>
<Article>Odstavek 36 h (novo)</Article>
	

	Predlog resolucije
	Predlog spremembe

	
	36h.	pozdravlja, da sta agencija Frontex in ministrstvo Združenega kraljestva za notranje zadeve leta 2024 sklenila delovni dogovor na podlagi skupne zaveze za izboljšanje varnosti in zaščite ob spoštovanju obveznosti na področju temeljnih pravic; verjame, da bo ta dogovor okrepil sodelovanje na področju upravljanja meja in varnosti, vključno z napotitvijo osebja za svetovalne in usklajevalne naloge;


</Amend>
<Amend>Predlog spremembe		<NumAm>10</NumAm>
<DocAmend>Predlog resolucije</DocAmend>
<Article>Odstavek 36 i (novo)</Article>
	

	Predlog resolucije
	Predlog spremembe

	
	36i.	spodbuja tesnejše sodelovanje med Evropsko migracijsko mrežo in agencijami, vključno z Agencijo Evropske unije za azil in agencijo Frontex, ter ustreznimi organi Združenega kraljestva v skladu z zavezo pogodbenic iz skupnega dogovora; spodbuja sklenitev delovnega dogovora o vzajemni izmenjavi informacij med Agencijo Evropske unije za droge in organi Združenega kraljestva, pristojnimi za tveganja in grožnje, povezanimi z drogami, da bi olajšali delo agencije;


</Amend>
<Amend>Predlog spremembe		<NumAm>11</NumAm>
<DocAmend>Predlog resolucije</DocAmend>
<Article>Odstavek 36 j (novo)</Article>
	

	Predlog resolucije
	Predlog spremembe

	
	36j.	je seznanjen s skupnimi izzivi, s katerimi se spopadata Združeno kraljestvo in EU v zvezi z nedovoljenimi migracijami; izraža odločno podporo prizadevanjem strani pri tesnejšem sodelovanju v večstranskih forumih in procesih za boj proti tihotapljenju migrantov in trgovini z ljudmi, pri izmenjavi operativnih informacij o vračanju v tretje države ter pri preučevanju mehanizmov odvračanja v skladu z nacionalnim pravom, pravom EU in mednarodnim pravom, pri čemer sta še naprej zavezani zagotavljanju mednarodne zaščite tistim, ki jo potrebujejo;


</Amend>
<Amend>Predlog spremembe		<NumAm>12</NumAm>
<DocAmend>Predlog resolucije</DocAmend>
<Article>Odstavek 36 k (novo)</Article>
	

	Predlog resolucije
	Predlog spremembe

	
	36k.	ugotavlja, da novi zakon o varnosti na mejah, azilu in priseljevanju, ki je bil v parlamentu Združenega kraljestva predstavljen 30. januarja 2025, predvideva možnost sklenitve sporazumov z državami skupine G7 in glavnimi evropskimi partnerji, da bi se borili proti tihotapljenju; pozdravlja željo Združenega kraljestva po tesnejšem sodelovanju s posameznimi državami članicami, vključno s Francijo in skupino Calais, pri boju proti tihotapljenju ljudi in trgovini z ljudmi ter širše pri krepitvi varnosti meja, vključno z varovanjem meja;


</Amend>
<Amend>Predlog spremembe		<NumAm>13</NumAm>
<DocAmend>Predlog resolucije</DocAmend>
<Article>Odstavek 36 l (novo)</Article>
	

	Predlog resolucije
	Predlog spremembe

	
	36l.	opozarja, da se sistem izročitve med državami članicami in Združenim kraljestvom, kot je določen v naslovu VII tretjega dela sporazuma o trgovini in sodelovanju, razlikuje od sistema iz Okvirnega sklepa Sveta o evropskem nalogu za prijetje1a; opozarja, da je Sodišče Evropske unije v nedavni sodbi1b navedlo, da mora izvršitveni pravosodni organ neodvisno preučiti tveganje kršenja Listine Evropske unije o temeljnih pravicah, za katero zadevna oseba trdi, da bi obstajalo v primeru predaje Združenemu kraljestvu;

	
	__________________

	
	1a Okvirni sklep Sveta 2002/584/PNZ z dne 13. junija 2022 o evropskem nalogu za prijetje in postopkih predaje med državami članicami (UL L 190, 18.7.2002, str. 1, ELI: http://data.europa.eu/eli/dec_framw/2002/584/oj).

	
	1b Sodba Sodišča z dne 29. julija 2024 v zadevi Alchaster, C-202/24, ECLI:EU:C:2024:649.


</Amend>
<Amend>Predlog spremembe		<NumAm>14</NumAm>
<DocAmend>Predlog resolucije</DocAmend>
<Article>Odstavek 36 m (novo)</Article>
	

	Predlog resolucije
	Predlog spremembe

	
	36m.	opozarja, da tretji del sporazuma o trgovini in sodelovanju omogoča širši pretok podatkov med EU in Združenim kraljestvom, na primer izmenjavo podatkov o DNK, podatkov iz evidence podatkov o potnikih in informacij iz kazenskih evidenc; zato poudarja, da je izjemnega pomena, da Združeno kraljestvo zagotovi, da je raven varstva v osnovi enakovredna ravni, ki jo zagotavlja EU, da ne bi pri izmenjavi podatkov z Združenim kraljestvom ogrozili standardov EU in s tem temeljnih pravic njenih državljanov;


</Amend>
<Amend>Predlog spremembe		<NumAm>15</NumAm>
<DocAmend>Predlog resolucije</DocAmend>
<Article>Odstavek 36 n (novo)</Article>
	

	Predlog resolucije
	Predlog spremembe

	
	36n.	je seznanjen s sedanjo reformo okvira Združenega kraljestva za varstvo podatkov na podlagi zakona o podatkih (uporaba in dostop), ki za Združeno kraljestvo uvaja vrsto vsebinskih sprememb veljavnih določb splošne uredbe Združenega kraljestva o varstvu podatkov; poudarja, kako pomembno je zagotoviti, da ta reforma ne bo oslabila varstva posameznikov, katerih osebni podatki se obdelujejo v Združenem kraljestvu, zlasti kadar podatki izvirajo iz EU; ugotavlja, da je Komisija predlagala sprejetje šestmesečnega podaljšanja dveh sklepov o ustreznosti z Združenim kraljestvom iz leta 2021; ugotavlja, da bi s tem podaljšanjem zagotovili prosti pretok podatkov z Združenim kraljestvom do 27. decembra 2025 in torej dovolj časa za dokončanje zakonodajnega postopka v Združenem kraljestvu, kar zadeva zakon o podatkih (uporaba in dostop), ki je bil v tamkajšnjem parlamentu vložen 23. oktobra 2024, Komisija pa bi imela dovolj časa, da oceni sprejeto zakonodajo in odloči o njeni ustreznosti;


</Amend>
<Amend>Predlog spremembe		<NumAm>16</NumAm>
<DocAmend>Predlog resolucije</DocAmend>
<Article>Odstavek 36 o (novo)</Article>
	

	Predlog resolucije
	Predlog spremembe

	
	36o.	v zvezi s tem poudarja, da je ohranitev sklepov o ustreznosti med EU in Združenim kraljestvom bistvena za zaščito čezmejnega pretoka podatkov in zagotavljanje, da se v okviru sporazuma o trgovini in sodelovanju še naprej spoštujejo temeljne pravice državljanov EU; ugotavlja, da bo podaljšanje teh sklepov v veliki meri odvisno od končne vsebine in izvajanja novega pravnega okvira Združenega kraljestva;


</Amend>
<Amend>Predlog spremembe		<NumAm>17</NumAm>
<DocAmend>Predlog resolucije</DocAmend>
<Article>Odstavek 36 p (novo)</Article>
	

	Predlog resolucije
	Predlog spremembe

	
	36p.	je seznanjen z mnenjem Evropskega odbora za varstvo podatkov št. 06/2025, ki podpira tehnično in časovno omejeno podaljšanje sklepov Združenega kraljestva o ustreznosti do 27. decembra 2025 samo zato, da bi Komisija lahko ocenila posledice reforme, ko bo ta sprejeta; opozarja, da mora Komisija spremljati vse pomembne dogodke v Združenem kraljestvu v tem obdobju in zagotoviti, da bodo vsi prihodnji sklepi o ustreznosti temeljili na celoviti in posodobljeni oceni okvira Združenega kraljestva za varstvo podatkov;


</Amend>
<Amend>Predlog spremembe		<NumAm>18</NumAm>
<DocAmend>Predlog resolucije</DocAmend>
<Article>Odstavek 36 q (novo)</Article>
	

	Predlog resolucije
	Predlog spremembe

	
	36q.	poudarja pomen stalnega dialoga med EU in Združenim kraljestvom o upravljanju umetne inteligence za spodbujanje skupnih načel in preprečevanje regulativne razdrobitve; poziva Komisijo in vlado Združenega kraljestva, naj preučita možnosti za strukturirano sodelovanje na področju umetne inteligence in sodelovanje pri določanju standardov ter preučita ureditve vzajemnega priznavanja za ugotavljanje skladnosti;


</Amend>
<Amend>Predlog spremembe		<NumAm>19</NumAm>
<DocAmend>Predlog resolucije</DocAmend>
<Article>Odstavek 36 r (novo)</Article>
	

	Predlog resolucije
	Predlog spremembe

	
	36r.	obžaluje, da skupni dogovor o prenovljeni agendi za odnose med EU in Združenim kraljestvom ne vsebuje posebne zaveze glede sodelovanja na področju umetne inteligence, čeprav je spodbujanje nadnacionalnega usklajevanja na področju zaupanja vrednega razvoja umetne inteligence strateškega pomena, in spominja, da člen 39 Uredbe (EU) 2024/1689 (Akt o umetni inteligenci)1a pod posebnimi pogoji omogoča priznavanje organov za ugotavljanje skladnosti, ustanovljenih v tretjih državah, in na podlagi sporazuma med EU in zadevno tretjo državo;
______________
1a Uredba (EU) 2024/1689 Evropskega parlamenta in Sveta z dne 13. junija 2024 o določitvi harmoniziranih pravil o umetni inteligenci in spremembi uredb (ES) št. 300/2008, (EU) št. 167/2013, (EU) št. 168/2013, (EU) 2018/858, (EU) 2018/1139 in (EU) 2019/2144 ter direktiv 2014/90/EU, (EU) 2016/797 in (EU) 2020/1828 (Akt o umetni inteligenci) (UL L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Predlog spremembe		<NumAm>20</NumAm>
<DocAmend>Predlog resolucije</DocAmend>
<Article>Odstavek 36 s (novo)</Article>
	

	Predlog resolucije
	Predlog spremembe

	
	36s.	ugotavlja, da členi 103–107 in 109 Akta o umetni inteligenci spreminjajo veljavno zakonodajo EU o proizvodov, ki se uporablja na Severnem Irskem v skladu s Prilogo 2 k Windsorskemu okviru; je seznanjen s predlogom Komisije z dne 24. marca 2025, da se nekatere določbe Akta o umetni inteligenci vključijo v Prilogo 2 k Windsorskemu okviru, da bi zagotovili doslednost pri regulaciji blaga in s tem povezanih storitev na Severnem Irskem; priznava, da bi lahko večja usklajenost predpisov na področjih, kot sta varnost proizvodov in nadzor trga, pripomogla k pravni jasnosti in neprekinjenemu delovanju trga; spodbuja nadaljnji dialog med EU in Združenim kraljestvom v okviru skupnega odbora, da bi opredelili obojestransko sprejemljive pristope, ki ohranjajo visoke standarde varstva potrošnikov in skladnost predpisov;


</Amend>
<Amend>Predlog spremembe		<NumAm>21</NumAm>
<DocAmend>Predlog resolucije</DocAmend>
<Article>Odstavek 36 t (novo)</Article>
	

	Predlog resolucije
	Predlog spremembe

	
	36t.	opozarja, da je treba v celoti spoštovati Velikonočni sporazum v vseh njegovih delih, kot je navedeno v sporazumu o izstopu; opozarja, da se je Združeno kraljestvo v členu 2 Windsorskega okvira zavezalo, da ne bo zmanjšalo pravic, zaščitnih ukrepov in enakih možnosti, kot so določeni v Velikonočnem sporazumu; poudarja, da je učinkovito varstvo teh pravic bistveno tudi za ohranjanje zaupanja in sodelovanja v okviru sporazuma o trgovini in sodelovanju, zlasti na področjih, kot so kazenski pregon, pravice delavcev in dostop do pravnega varstva; poziva Komisijo, naj še naprej spremlja izpolnjevanje te obveznosti in sodeluje z ustreznimi organi Združenega kraljestva, kadar se pojavi nevarnost za nazadovanje pravic; opozarja, da se morajo vse spremembe šestih direktiv EU o enakosti iz Priloge 1 k sporazumu o izstopu med EU in Združenim kraljestvom odražati v severnoirskem pravu, da se prepreči omejevanje pravic; poziva k nadaljnjim prizadevanjem za okrepitev demokratične zastopanosti državljanov EU, živečih na Severnem Irskem, ki so pravico do državljanstva EU pridobili ob rojstvu;


</Amend>
<Amend>Predlog spremembe		<NumAm>22</NumAm>
<DocAmend>Predlog resolucije</DocAmend>
<Article>Odstavek 36 u (novo)</Article>
	

	Predlog resolucije
	Predlog spremembe

	
	36u.	poziva Združeno kraljestvo in države članice, naj zagotovijo, da bodo pravice državljanov ostale ključna skupna prednostna naloga v odnosih med EU in Združenim kraljestvom ter da bodo lahko vsi državljani EU in Združenega kraljestva, v korist katerih je bil sklenjen sporazum o izstopu, v celoti uživali svoje pravice; z zadovoljstvom ugotavlja, da sta EU in Združeno kraljestvo obnovila skupno zavezanost celovitemu, pravočasnemu in doslednemu izvajanju vseh delov sporazuma o izstopu; pozdravlja zakonodajni ukrep vlade Združenega kraljestva v zvezi s pravno jasnostjo za državljane EU s statusom začasnega prebivalca v okviru prebivalne sheme za državljane EU in verjame, da bo v naslednjih dveh letih državljanom zagotovila nemoten prehod z začasnega na stalno prebivališče; poudarja, da je neodvisni nadzorni organ za sporazume o pravicah državljanov opredelil izmenjavo podatkov med EU in Združenim kraljestvom kot področje, ki lahko povzroči zamude pri vlogah za pridobitev statusa v okviru prebivalne sheme za državljane EU, kadar imajo države članice informacije, pomembne za vlogo; zato poziva Komisijo in organe držav članic, naj izboljšajo odzivnost na zahteve in poskrbijo za boljšo izmenjavo informacij med Združenim kraljestvom ter EU in državami Evropskega gospodarskega prostora in Evropskega združenja za prosto trgovino, da bi preprečili zamude in državljanom zagotovili nemoten postopek prijave;


</Amend>
<Amend>Predlog spremembe		<NumAm>23</NumAm>
<DocAmend>Predlog resolucije</DocAmend>
<Article>Odstavek 36 v (novo)</Article>
	

	Predlog resolucije
	Predlog spremembe

	
	36v.	pozdravlja skupno zavezo, izraženo v skupnem dogovoru glede vzpostavitve programa za izkušnje mladih; meni, da bi morale biti pogodbenice ambiciozne pri razvoju podrobnosti programa v smislu obsega, trajanja bivanja in zajetih dejavnosti; v zvezi s tem odločno spodbuja Združeno kraljestvo, naj pokaže odprtost do predlogov, ki jih je Komisija na tem področju predstavila leta 2024; je trdno prepričan, da mora biti dogovor o mobilnosti mladih bistven sestavni del vsake prihodnje revizije sporazuma o trgovini in sodelovanju;


</Amend>
<Amend>Predlog spremembe		<NumAm>24</NumAm>
<DocAmend>Predlog resolucije</DocAmend>
<Article>Odstavek 36 w (novo)</Article>
	

	Predlog resolucije
	Predlog spremembe

	
	36w.	meni, da ima takšna shema velik potencial, da spodbudi novo generacijo mladih Evropejcev in Britancev s spodbujanjem zakonitih, medosebnih izmenjav, ki temeljijo na skupnih demokratičnih vrednotah, kulturnem razumevanju in medsebojnem zaupanju, ter da bi lahko postavila temelje za dolgoročno sodelovanje, socialno kohezijo in močnejše nadnacionalne mreže med mladimi; nadalje spodbuja obe strani, naj razmislita o olajšanju mobilnosti med Združenim kraljestvom in EU tudi zunaj predlaganega programa za pridobivanje izkušenj mladih;


</Amend>
<Amend>Predlog spremembe		<NumAm>25</NumAm>
<DocAmend>Predlog resolucije</DocAmend>
<Article>Odstavek 36 x (novo)</Article>
	

	Predlog resolucije
	Predlog spremembe

	
	36x.	poudarja potencialne vzajemne koristi okrepljene in vzajemne kratkoročne poslovne mobilnosti; se strinja s Komisijo, da je sistem sponzorstva Združenega kraljestva za delovne vizume za ponudnike storitev iz EU preveč zapleten in obremenjujoč tako za delodajalce iz Združenega kraljestva kot za upravičence do vizumov iz EU, ter poziva Združeno kraljestvo, naj ponudnike storitev, za katere velja sporazum o trgovini in sodelovanju, izvzame iz sistema sponzorstva; poziva Združeno kraljestvo, naj še naprej sprejema vse potrebne ukrepe za boj proti diskriminaciji državljanov Evropske unije, ki živijo v Združenem kraljestvu;



</Amend>
</RepeatBlock-Amend>

[bookmark: FootprintPageAD]PRILOGA: IZJAVA O PRISPEVKIH
<FootprintIntro>Pripravljavec mnenja v skladu s členom 8 Priloge I Poslovnika izjavlja, da je v svoje mnenje vključil prispevke k zadevam, ki se nanašajo na temo dokumenta, ki jih je med pripravo mnenja do njegovega sprejetja v odboru prejel od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:1], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi:</FootprintIntro> [1:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

	

	

	

	2. Zastopniki javnih organov tretjih držav, vključno z njihovimi diplomatskimi predstavništvi in veleposlaništvi

	UK Mission to the European Union

	

	


Priprava tega seznama je v izključni pristojnosti pripravljavca mnenja.
Če so na seznamu navedene fizične osebe z imenom ali njihovo funkcijo ali z obema, pripravljavec mnenja izjavlja, da je zadevne fizične osebe seznanil z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

